Vedtekter for Solheim familiebarnehage

Navn på barnehagen: Solheim familiebarnehage

Navn på eier: Monica Ellefsen

Barnehagens adresse: Ragnhildsvei 2 A, 1473 Skårer

Telefon; 92 61 12 31

**1. Eierforhold**

Solheim familiebarnehage er en privateid barnehage med godkjenning for 5 plasser, for barn i alderen 0-6 år. Familiebarnehagen holder til i en tomannsbolig i Ragnhildsvei 2 A, 1473 Skårer. Eier av barnehagen er Monica Ellefsen som er administrativt og økonomisk ansvarlig for driften.

**2. Formål**

Barnehagen drives etter Lov om barnehager og Rammeplanen. Den har samme formålsparagraf som de offentlige barnehagene. Familiebarnehagens mål er å gi barna gode utviklings og aktivitetsmuligheter i nært samarbeid med barnets hjem. Barnehagen vil samarbeide med andre familiebarnehager og vil gi et godt miljø med vekt på lek og samvær med andre barn og voksne. Sammen med foreldrene skal barnehagen gi omsorg, støtte, stimulering, utfoldelse, læring og veiledning.

**3. Bemanning**

Som pedagogisk ansvarlig skal det være ansatt førskolelærer 1,25 timer pr. barn pr. uke. Daglig bemanning pr gruppe av inntil 4-5 barn skal tilsvare en full assistentstilling. Barnehagen har vikar ved sykdom og annet fravær.

**4. Oppholdsarealet**

Barnehagen holder til i godkjente lokaler i en romslig 2- mannsbolig beliggende innerst i en blind vei på Skårer. Boligen har 1,2 mål inngjerdet tomt beplantet med plommetre, epletre, lekehus, sandkasse, huskestativ m.m.

**5. Åpningstider/ferier**

Barnehagen holder åpent fra 07.00-16.00 i ukens fem første dager, 11 måneder pr. år.

Barnehagen er stengt:

* Sommerferien 1.7-31.7
* Lille julaften.
* Hele romjulen.
* Nyttårsaften.
* Mellom dagene i påsken.
* Alle offentlige fri dager.
* 1 ukes vinterferie avvikles februar/mars. Hvilken uke det blir varsles i god tid. Denne uken er betalings fri for foreldrene.
* Vi gjør oppmerksom på at det holdes 5 planleggingsdager pr år. Disse blir opplyst tidlig i nytt barnehageår.

Vi ber om at barnehagens åpningstider overholdes, både morgen og ettermiddag. Blir barnet hentet etter stengetid kan dette medføre at det tilkommer et gebyr på kr 200,- pr. påbegynte halvtime på foreldrebetalingen.

**6. opptak /oppsigelser**

Barnehagen har samordnet opptak med andre kommunale og private barnehager. Det søkes elektronisk på kommunen sin nettside og fristen er 1. mars. Opptaket skjer i henhold til Lov om barnehager. Barnehagen er i hovedsak åpen for barn bosatt i Lørenskog kommune. Barnehageplassen tildeles fram til oppsigelse. Tildeling foregår elektronisk og oppsigelse må leveres skriftlig til barnehagen. Det er gjensidig oppsigelse på 2 måneder, regnet fra den 1. i hver måned etter at oppsigelsen er mottatt, d.v.s. leverer man oppsigelse 2 mars, gjelder ikke oppsigelsen før 1. april. Betaling påbeløper i oppsigelsesperioden uavhengig om barnet benytter plassen. Plasser som sies opp etter 1. april, må betales ut barnehageåret mai og juni. Juli er ikke oppsigelsesmåned. Det gis ikke refusjon ved barns sykdom.

Dersom familiebarnehagen opphører/stenger, gjelder den samme oppsigelsestiden på 2 mnd, fra eier til foreldre. Ved død eller alvorlig sykdom hos eier eller i eiers nære familie, vil driften av barnehagen opphøre med umiddelbar virkning på ubestemt tid.

Mislighold; dersom plassen ikke benyttes etter forutsetningene – åpningstiden ikke overholdes, - betalingsreglementet ikke overholdes, - det gis uriktige opplysninger i kontrakten, kan eier ta tildelingen av barnehageplassen opp til ny vurdering. Mislighold av plass og oppholdstid kan medføre oppsigelse av plassen.

OPPTAKSKRITERIER FOR INNTAK I SOLHEIM FAMILIEBARNEHAGE

Opptakskretsen til Solheim familiebarnehage er Lørenskog kommune. Dersom vi ikke får nok søkere innen kommunen kan vi ta inn barn utenfor kommunen. Hovedopptak av barn foregår i henhold til kommunens samordnet opptak og regler i Lov om barnehager.

KRITERIER PUNKTVIS:

1. Barn etter paragraf 13; barnehageloven
2. Gruppesammensetning, alder, kjønn
3. Søsken til barn som har plass i barnehagen/søsken som tidligere har hatt plass i barnehage
4. Søkere som har denne barnehagen høyt på prioriteringslista
5. Overflytting fra annen familiebarnehage
6. Loddtrekning ved ellers like forhold.

**7. Foreldrebetaling**.

Foreldrebetalingen skjer forskuddsvis hver måned, innen den 10. i mnd. Dersom denne datoen faller på en helligdag/helgedag skal betalingen finne sted senest siste virkedag før dette inntreffer. Det betales for 11 måneder i året. Velger foreldrene å ta barnet ut av barnehagen for en periode (for eksempel ferie) gis det ikke refusjon for dette. Gjentagende for sen betaling eller ved manglende betaling kan saken gå videre til inkasso. Dette er også en grunn til oppsigelse. Foreldrebetalingen løper i 2 mnd, uavhengig om plassen benyttes av barnet ved en oppsigelse.

Full plass 5 dager pr. uke. Solheim familiebarnehage følger de kommunale satsene for foreldrebetaling. Kostpenger kommer i tillegg.

Barna bringer med seg matpakke hver dag unntagen til fredagens lunsj. Foreldre som har barn som trenger spesial kost må stå for dette selv og sende med denne maten til barnehagen (eks,allergier m.m).

Barnehagen har inntektsgradert oppholdsbetaling og søskenmoderasjon. Den inntektsgraderte oppholdsbetalingen er avhengig av foreldrenes inntekt og ved lav inntekt kan man søke om redusert betaling. Søknad om dette må skje elektronisk på Lørenskog sine nettsider.

Søskenmoderasjon er på 30% på eldste barnet og 50% på barn nummer 3.

**8. Foreldreråd/samarbeidsutvalg/styre.**

For å sikre samarbeidet med barnas hjem skal barnehagen ha et foreldreråd. Foreldrerådet består av foreldrene til barna i barnehagen og det skal være 1 representant og en vara. Styret består av foreldrerepresentanten og ansatte i barnehagen, slik at hver gruppe er likt representert. Barnehagens eier deltar men ikke med flere representanter enn hver av de andre gruppene. (En kommunalt ansatt barnehagelærer kan delta i styrets møter som fagperson, men er ikke ansvarlig for styrets disposisjoner.) Kommunen er ansvarlig for godkjenning av barnehagen og skal føre tilsyn med stedet.

**9. Årsplan.**

Årsplanen for den pedagogiske siden av driften av barnehagen utarbeides for ett barnehage år av gangen og legges frem for styret/foreldrerådet til behandling og orientering. Oppvekst og utdanningsseksjonen har tilgang til årsplanen.

**10. Helsetilsyn**

Ved barns sykdom må barnet holdes hjemme til det kan være med på inne- og uteaktiviteter. For å kunne gå i barnehagen må barnet være frisk slik at det kan delta i aktiviteter. Foreldre plikter å informere om sykdom/allergi hos barnet. Erklæring om helsetilstand fylles ut av foreldrene før oppstart. Barnehagen kontakter foreldrene dersom barnet blir syk i barnehagen, slik at de må komme og hente barnet. Det gis ikke refusjon ved barns sykdom. Det må opplyses om spesielle hensyn ved barns helse. Barnehagen er under tilsyn av distriktets helsesøster. Man skal gi beskjed til barnehagen dersom ikke barnet kommer eller at det kommer senere. Dersom barnet blir hentet av andre enn foreldrene, må de ansatte informeres om dette på forhånd. Vi kan ikke utlevere barn til andre uten foreldrenes tillatelse.

**11. Taushetsplikt, opplysningsplikt, vandelsattest og internkontroll**

Barnehagen skal i henhold til barnehagelovens § 22 og § 23 følge bestemmelsene om taushetsplikt og opplysningsplikt til sosial- og barnevernstjenesten. Alle som er ansatt i barnehagen leverer vandelsattest. Barnehagen har egne rutiner for internkontroll/HMS perm. Det gjennomføres i tillegg brannvernskurs/førstehjelpskurs regelmessig.

Barna er forsikret i en kollektiv barneforsikring.

**12. Vedtektenes varighet**

Vedtektene er fastsatt av eier og varer til nye vedtekter eventuelt blir utarbeidet.

Kopi av de til enhver tid gjeldende vedtekter sendes oppvekst og utdanningsseksjonen for nedlastning på kommunens hjemmeside under barnehagens navn og innhold.

Foreldrene forplikter seg til å holde seg informert om og følge barnehagens regler og vedtekter.

………………………………………………

Dato/sted

…………………………………….. …………………………………………

Eiers underskrift Foresattes underskrift